ทรัพย์สินที่ใช้ในการประกอบธุรกิจ

อาคารและอุปกรณ์

1.  สัญญาเช่าระยะยาว

    1.  สัญญาเช่าอาคารสำนักงานและสาขาบริการสิ่งอำนวยความสะดวกอื่นๆ

บริษัทมีสัญญาเช่าอาคารสำนักงานใหญ่และสำนักงานสาขากับบุคคลภายนอกรวมทั้งสิ้นจำนวน 11 แห่ง
อายุสัญญาเช่า 3 ปี และบริษัทเสียค่าใช้จ่ายในการเช่าอาคารทั้งสิ้นประมาณ 42.5 ล้านบาทต่อปี

2.  สัญญาเช่ายานพาหนะ

บริษัทมีสัญญาเช่ายานพาหนะหลายฉบับกับบุคลภายนอก อายุสัญญาจะสิ้นสุดประมาณปี 2551
และบริษัทเสียค่าใช้จ่ายในการเช่าและบริการยานพาหนะประมาณ 26.9 ล้านบาทต่อปี

สินทรัพย์ของบริษัทที่ใช้ในการดำเนินธุรกิจ โดยสรุปประกอบด้วย

  ------------------------ -------------- ---------------- ----------------
  รายการอาคารและอุปกรณ์      ราคาทุนรวม      ค่าเสื่อมราคาสะสม   มูลค่าตามบัญชีสุทธิ

  ส่วนปรับปรุงสิทธิการเช่า       116.18         8.23             107.96
  (ล้านบาท)                                                 

  เครื่องใช้สำนักงาน (ล้านบาท)  162.94         47.22            115.72

  ยานพาหนะ (ล้านบาท)        1.25           1.19             0.06

  สินทรัพย์ระหว่างดำเนินการ     -              -                -
  (ล้านบาท)                                                 

  รวม                      280.37         56.64            223.73
  ------------------------ -------------- ---------------- ----------------

ที่มา : งบการเงินบริษัทสิ้นสุดวันที่ 31 ธันวาคม 2546

3.  สัญญารับบริการประมวลผลข้อมูล

บริษัทได้ทำสัญญารับบริการประมวลผลข้อมูลบัญชีสินเชื่อบุคคล
สินเชื่อเพื่อการบริโภคและบัญชีบัตรเครดิตกับบริษัทต่างประเทศบางแห่ง (“คู่สัญญา”)
โดยสัญญาดังกล่าวประกอบด้วยสัญญาหลักคือ
สัญญารับบริการประมวลผลข้อมูลและสัญญาประกอบที่เกี่ยวเนื่องกับธุรกรรมบัตรเครดิตอีก 2 ฉบับ
โดยคู่สัญญาตกลงจะเป็นผู้ให้บริการบริหารจัดการและประมวลผลข้อมูลและจัดส่งข้อมูลเกี่ยวกับธุรกิจการออกบัตรเครดิตและธุรกิจร้านค้ารับบัตรเครดิตให้แก่บริษัท
รวมถึงการประมวลผลข้อมูลและจัดส่งข้อมูลที่ประมวลผลแล้วผ่านระบบสื่อสารระหว่างประเทศเป็นข้อมูลอิเล็กทรอนิกส์กลับมายังบริษัทเพื่อดำเนินการจัดพิมพ์เป็นใบแจ้งยอดให้แก่ลูกค้าของบริษัทต่อไป
ทั้งนี้ค่าบริการที่บริษัทต้องจ่ายตามสัญญาจะคิดเป็นจำนวนเงินในอัตราที่แตกต่างกันตามประเภทของรายการ
ปริมาณการทำรายการและตามจำนวนลูกค้า สัญญาดังกล่าวมีผลบังคับตั้งแต่วันที่ 26 กันยายน 2546
และนับต่อเนื่องไปอีก 8
ปีนับจากวันที่บริษัทยอมรับการทดสอบระบบเพื่อประมวลผลข้อมูลสำหรับลูกค้าบัญชีบัตรเครดิตหรือนับจากวันที่
28 มิถุนายน 2547แล้วแต่ระยะเวลาใดจะถึงก่อน

ลูกหนี้บัตรเครดิตและสินเชื่อธนวัฏบัตรเครดิต

ตามที่ธนาคารกรุงไทยได้โอนสินทรัพย์ให้แก่บริษัท
ซึ่งรวมถึงลูกหนี้สินเชื่อธุรกิจบัตรเครดิตประกอบด้วยสินเชื่อบัตรเครดิตและสินเชื่อธนวัฏบัตรเครดิตนั้น
และได้มีการทำสัญญาโอนสินทรัพย์ตามรายละเอียดในส่วนรายการระหว่างกันข้อ 11
การโอนสินทรัพย์นี้ได้ตกลงซื้อขายกันตามมูลค่าทางบัญชีสุทธิ ณ วันที่ 30 มิถุนายน 2545 จำนวน
4,007.78 ล้านบาท

เมื่อพิจารณาจากงบการเงินซึ่งได้รับการตรวจสอบจากสำนักงานการตรวจเงินแผ่นดิน
จะเห็นว่าสินทรัพย์ประเภทลูกหนี้เป็นรายการใหญ่ที่สุดของบริษัทโดยแบ่งลูกหนี้เป็น 2 ประเภท ได้แก่
(1) ลูกหนี้บัตรเครดิต ซึ่งเป็นส่วนใหญ่ของยอดลูกหนี้ทั้งหมด และ (2)
ลูกหนี้สินเชื่อธนวัฏบัตรเครดิต
อย่างไรก็ตามเนื่องจากนโยบายของบริษัทที่จะให้บริการสินเชื่อธนวัฏบัตรเครดิตแก่เฉพาะลูกค้าเดิมต่อไป
โดยไม่มีการให้บริการดังกล่าวเพิ่มแก่ลูกค้ารายใหม่จึงคาดว่าลูกหนี้สินเชื่อธนวัฏบัตรเครดิตมียอดที่ลดลงทุกปี

ณ วันที่ 31 ธันวาคม 2546 บริษัท มีสินเชื่อบัตรเครดิตสุทธิ 11,173 ล้านบาท
และมีสินเชื่อธนวัฎบัตรเครดิตสุทธิ 824 ล้านบาท

2.  นโยบายการรับรู้รายได้และการระงับการรับรู้รายได้

บริษัทมีนโยบายรับรู้รายได้ดอกเบี้ยจากลูกหนี้บัตรเครดิตสำหรับรายการใช้จ่ายผ่านบัตรเครดิตที่ครบกำหนดผ่อนชำระ
แต่ไม่ชำระตั้งแต่วันที่ใช้จ่ายผ่านบัตรเครดิต
และรับรู้รายได้ดอกเบี้ยลูกหนี้บัตรเครดิตจากการเบิกเงินสดล่วงหน้าตั้งแต่วันที่เบิกเงินสด
ดอกเบี้ยรับจากลูกหนี้ธนวัฏบัตรเครดิตและลูกหนี้สินเชื่อบุคคลรับรู้ตามเกณฑ์คงค้าง
บริษัทจะรับรู้รายได้ดอกเบี้ยตามเกณฑ์เงินสดสำหรับลูกหนี้บัตรเครดิต
ลูกหนี้ธนวัฏบัตรเครดิตและลูกหนี้สินเชื่อบุคคลที่ผิดนัดชำระหนี้ติดต่อกันเกิน 180 วัน

บริษัทรับรู้รายได้ค่าธรรมเนียม ซึ่งได้แก่ ค่าธรรมเนียมเบิกเงินสดล่วงหน้า
ค่าธรรมเนียมในฐานะผู้ออกบัตร ค่าธรรมเนียมรับจากผู้ใช้ต่างธนาคารและค่าธรรมเนียมอื่น ณ
วันที่ให้บริการ

บริษัทรับรู้รายได้จากการบริหารงานเมื่อได้ให้บริการตามที่ระบุในสัญญาว่าจ้างบริหารธุรกิจบัตรเครดิต

3.  นโยบายการจัดชั้นสินทรัพย์

บริษัทมีการจัดชั้นสินทรัพย์สำหรับเงินให้สินเชื่อ ทั้งสำหรับลูกหนี้บัตรเครดิตและลูกหนี้ธนวัฏบัตรเครดิต
โดยมีนโยบายการจัดชั้นสินทรัพย์ตามระยะเวลาที่ผู้ถือบัตรค้างชำระกับบริษัท โดยจะแบ่งสินเชื่อเป็น
3 ชั้น คือ

(1) ลูกหนี้ที่ค้างชำระไม่เกิน 89 วัน

(2) ลูกหนี้ที่ค้างชำระในช่วง 90-179 วัน

(3) ลูกหนี้ที่ค้างชำระเกินกว่า 179 วัน

    1.  นโยบายการตั้งค่าเผื่อหนี้สงสัยจะสูญ และการตัดบัญชีหนี้สูญ

บริษัทมีนโยบายที่จะตั้งค่าเผื่อหนี้สงสัยจะสูญ โดยใช้เกณฑ์ที่ใช้กันโดยทั่วไปในธุรกิจบัตรเครดิต
โดยจะไม่มีการตั้งค่าเผื่อสำหรับลูกหนี้ที่ค้างชำระเป็นระยะเวลาน้อยกว่า 180 วัน
และจะตั้งสำรองร้อยละ 100 สำหรับลูกหนี้ที่ค้างชำระเป็นเวลาตั้งแต่ 180 วันขึ้นไป

  --------------------------------------------------- -------------------
                                                      2546

  มูลค่าสินเชื่อบัตรเครดิตก่อนหักค่าเผื่อหนี้สงสัยจะสูญ (ล้านบาท)      11,273.11

  ค่าเผื่อหนี้สงสัยจะสูญ – บัตรเครดิต (ล้านบาท)                 99.78

  มูลค่าสินเชื่อบัตรเครดิตสุทธิ (ล้านบาท)                       11,173.33

  ร้อยละของค่าเผื่อหนี้สงสัยจะสูญต่อมูลค่าสินเชื่อบัตรเครดิต          0.89%

  มูลค่าสินเชื่อธนวัฏบัตรเครดิตก่อนหักค่าเผื่อหนี้สงสัยจะสูญ (ล้านบาท)  846.50

  ค่าเผื่อหนี้สงสัยจะสูญ – ธนวัฏบัตรเครดิต (ล้านบาท)             21.93

  มูลค่าสินเชื่อธนวัฏบัตรเครดิตสุทธิ (ล้านบาท)                   824.58

  ร้อยละของค่าเผื่อหนี้สงสัยจะสูญต่อมูลค่าสินเชื่อธนวัฏบัตรเครดิต      2.59%
  --------------------------------------------------- -------------------

ที่มา : งบการเงินสิ้นสุดวันที่ 31 ธันวาคม 2546

สำหรับนโยบายในการตัดหนี้สูญนั้น บริษัทจะพิจารณาตัดบัญชีตามหลักเกณฑ์ตามกฎกระทรวงฉบับที่ 186
(พ.ศ. 2534) ออกตามความในประมวลรัษฎากร สำหรับลูกหนี้ที่มีหนี้คงค้างชำระติดต่อกันเป็นเวลา
180 วัน และเข้าตามเงื่อนไขที่กำหนดไว้ในกฎกระทรวงฉบับดังกล่าว
ซึ่งได้กำหนดเกณฑ์ตามระยะเวลาค้างชำระ มูลหนี้ และวิธีการและขั้นตอนในการติดตามทวงถามหนี้

ลูกหนี้สินเชื่อบุคคล

บริษัทมีนโยบายที่จะตั้งค่าเผื่อหนี้สงสัยจะสูญสำหรับลูกหนี้สินเชื่อบุคคล โดยใช้เกณฑ์ดังนี้

(1) ลูกหนี้ที่ผิดนัดชำระเป็นระยะเวลาตั้งแต่ 180 วันขึ้นไป ตั้งค่าเผื่อหนี้สงสัยจะสูญร้อยละ 100

(2) ลูกหนี้คงเหลือ (หลังหักลูกหนี้ที่ผิดนัดชำระเป็นระยะเวลาตั้งแต่ 180 วันขึ้นไป)
    ตั้งค่าเผื่อหนี้สงสัยจะสูญร้อยละ 2

  --------------------------------------------------- -------------------
                                                      2546

  มูลค่าสินเชื่อบุคคลก่อนหักค่าเผื่อหนี้สงสัยจะสูญ (ล้านบาท)          1,096.69

  ค่าเผื่อหนี้สงสัยจะสูญ – สินเชื่อบุคคล (ล้านบาท)                21.93

  มูลค่าสินเชื่อบุคคลสุทธิ (ล้านบาท)                           1,074.75

  ร้อยละของค่าเผื่อหนี้สงสัยจะสูญต่อมูลค่าสินเชื่อบุคคล              2.00%
  --------------------------------------------------- -------------------

นโยบายการลงทุนในบริษัทย่อยและบริษัทร่วม

บริษัทได้ลงทุนร้อยละ 10 ในบริษัท ไทยสมาร์ทคาร์ด จำกัด
เป็นธุรกิจที่ให้บริการทางด้านดิจิตอลเพอร์ส (Digital Purse) หรือ โครงการสมาร์ทคาร์ด
ที่ให้บริการในด้านการชำระเงินแทนเงินสด แบ่งเป็น 2 ประเภท คือ (1)
บัตรสมาร์ทคาร์ดเชื่อมบัญชีธนาคาร (สามารถเติมเงินในบัตรได้
และเป็นบัตรที่เชื่อมต่อกับบัญชีเงินฝากที่ธนาคารได้) และ (2) บัตรส่วนตัว
(บัตรที่สามารถเติมเงินได้แต่ไม่เชื่อมกับบัญชีเงินฝาก) ปัจจุบันบริษัท ไทยสมาร์ทคาร์ด จำกัด
มีทุนจดทะเบียน 395ล้านบาทและเรียกชำระแล้ว 194.5 ล้านบาท